JKW-KABUM-08-NYA-008-wylie
tshem bu lugs kyi sa bcad/ thugs rje chen po'i dmar khrid tshem bu lugs kyi sa bcad bzhugs so//__//na mo gu ru b+h+yaH__thugs rje chen po'i dmar khrid tshem bu lugs kyi sa bcad la/__yid ches shing khungs btsun par byed pa'i lo rgyus dang /__/lo rgyus de ldan gyi gdams pa dngos gnyis/__dang po la/__bshad bya chos kyi lo rgyus dang /__bla ma brgyud pa'i lo rgyus gnyis/__gnyis pa gdams pa dngos la/__gang 'khrid par bya ba'i gzhi ngos bzung ba sems nyid 'od gsal ba'i ye shes/__gang gis 'khrid par byed pa'i lam bskyed rdzogs yan lag dang bcas pa bstan pa/__lam de nyams su blangs pa'i gnas skabs dang mthar thug 'bras bu dang gsum las/__sa bcad gnyis pa gang gis 'khrid par byed pa'i lam bstan pa la'ang gsum ste/__sngon 'gro/__dngos gzhi/__rjes dang gsum/__sngon 'gro la thun mong gi sngon 'gro dang /__thun mong ma yin pa'i sngon 'gro gnyis/__thun mong gi sngon 'gro la/__dal 'byor rnyed dka'/__'chi ba mi rtag pa/__las rgyu 'bras/__'khor ba'i nyes dmigs bsam pa ste bzhi las/__dang po dal 'byor rnyed dka' bsam pa la'ang /__rnyed par dka' ba bsam pa dang /__phan 'dogs che bar bsam pa gnyis/__dang po la'ang rgyu yi sgo nas rnyed par dka' ba/__grangs kyi sgo nas rnyed par dka' ba/__dpe'i sgo nas rnyed par dka' ba/__ngo bo'i sgo nas rnyed par dka' ba bsam pa'o/__/ngo bo'i sgo nas rnyed par dka' ba bsam pa la'ang /__dal ba brgyad/__'byor pa bcu ste/__dang po ni/__chos byed pa la mi khom pa'i gnas brgyad dang bral ba ste/__mi khom pa brgyad ni/__dmyal ba yi dwags byol 3song dang /__tshe ring 4lha dang kla klo 5dang /__log 6lta sangs rgyas kyis 7stongs pa/__lkugs 8pa 'di dag mi khoms brgyad/__/ces so/__/'byor ba bcu las/__rang 'byor lnga ni/__mir 1skyes yul gyi dbus 2su skyes/__dbang po tshang 3zhing gnas la 4dad/__/de bzhin las mtha' 5ma log pa/__/zhes dang /__gzhan 'byor lnga ni/__sangs rgyas 1byon dang des chos 2gsungs/__/bstan pa gnas 3dang de rjes 4'brangs/__/gzhan phyir snying ni brtse 5ba'o/__/zhes so/__/gnyis pa phan 'dogs che bar bsam pa la/__/gnas skabs 'di phyi'i bde ba thob pa'i phan yon/__/theg pa 'og ma'i myang 'das thob pa'i phan yon/__/mthar thug bla na med pa'i byang chub thob pa'i phan yon no/__/don gnyis pa 'chi ba mi rtag pa bsam pa la/__nges par 'chi bar bsam pa/__nam 'chi cha med bsam pa/__'chi ba'i tshe chos ma gtog pa gang gis kyang mi phan par bsam pa'o//__// dang po la'ang gsum ste/__skye nas bsdad dbang med pas nges par 'chi ba/__/lus la snying po med pas nges par 'chi ba/__/tshe la rtag pa med pas nges par 'chi bar bsam pa'o//__// gnyis pa la'ang gsum ste/__tshe tshad med pas/__'chi rkyen mang bas/__gson rkyen nyung bas nam 'chi nges med bsam pa'o//__// gsum pa la'ang gsum ste/__'chi ba'i tshe zas dang nor gyis mi phan pa/__gnyen dang 'khor gyis mi phan pa/__kha drag stobs shugs kyis mi phan par bsam pa'o//__// don gsum pa las rgyu 'bras bsam pa la/__/mi dge ba'i las bsam la spong 'dod bskyed pa/__/dge ba'i las bsams la bsgrubs 'dod bskyed pa/__lung ma bstan gyi las bsam la dge bar bsgyur ba'o/__/dang po la gsum ste/__mi dge ba'i las bsam/__de'i 'bras bu bsam/__de spong bar bsam pa'o/__/mi dge ba'i las bsam pa la'ang bcu ste/__lus kyi las gsum/__ngag gi bzhi yid kyi gsum mo/__/gnyis pa 'bras bu bsam pa la gsum ste/__rnam smin gyi 'bras bu/__rgyu mthun gyi 'bras bu/__bdag po'i 'bras bu'o/__/rnam smin gyi 'bras bu ni ngan song gsum mo/__/rgyu mthun gyi 'bras bu la'ang gnyis te/__myong ba rgyu mthun dang /__byed pa rgyu mthun no/__/myong ba rgyu mthun la/__tshe thung 1longs spyod phongs 2pa dang /__/khyim thabs 3dgrar bcas bskur 4pa mang /__/bshes 5dang bye zhing mi snyan 6thos/__/tshig mi btsun 7dang re ba 8'joms/__/'jigs 9dang bcas shing lta ngan 10skye/__/zhes pa ste/__srog gcod pa sogs la rim bzhin sbyar ro/__/bdag po'i 'bras bu la/__sa phyogs gzi chung 1ser char 2mang /__/rdul 'khrig 3dri nga 4mtho dman 5can/__/cha sgo 6can sogs dus log 7dang /__/'bras bu phra kha7_9chung 10ngu'ang med/__/ces pa ste rim bzhin sbyar ro/__/gnyis pa dge ba'i las bsam pa la'ang gsum ste/__dge ba'i las bsam pa/__de'i 'bras bu bsam pa/__de bsgrub par bsam pa'o/__/dang po la'ang /__mi dge ba'i ldog phyogs su gyur pa'i dge ba bcu'o/__/gnyis pa la'ang /__rnam smin gyi 'bras bu sogs gsum ste/__rnam smin gyi 'bras bu ni mtho ris gsum dang /__myong ba rgyu mthun sogs mi dge ba'i 'bras bu las ldog nas 'byung ba'o/__/gsum pa lung ma bstan gyi las bsam pa la'ang gsum ste/__lung ma bstan gyi las bsam pa/__de'i 'bras bu med par bsam pa/__de dge bar bsgyur bar bsam pa'o/__/don bzhi pa 'khor ba'i nyes dmigs bsam pa la'ang gnyis ste/__'khor ba spyi'i nyes dmigs bsam pa dang /__bye brag gi nyes dmigs bsam pa'o/__/bye brag gi nyes dmigs bsam pa la'ang gsum ste/__sdug bsngal gyi sdug bsngal/__'gyur ba'i sdug bsngal/__khyab pa 'du byed kyi sdug bsngal bsam pa'o/__/dang po la'ang gsum ste/__dmyal ba'i/__yi dwags kyi/__dud 'gro'i sdug bsngal bsam pa'o/__/dmyal ba la'ang chu 1bur chu bur brdol 2bar dang /__/a 3chu kyi hud 4so thaM dang 5/__/ut+pal 6pad+ma 7pad cher gas 8/__/zhes grang dmyal brgyad dang /__/yang sos 1thig nag 2bsdus 'joms 3dang /__/ngu 4'bod ngu 'bod 5chen po dang /__/tsha 6ba rab tsha 7mnar 8med brgyad/__/ces tsha dmyal brgyad dang /___me 1mur ro myag 2spu gri'i lam 3/__/ral gri 4sha ma li 5dang 6chu/__/zhes nye 'khor ba drug dang /__/zangs mo cher 'tshod tho lum za/__/khro chu 'thung dang lcer rmos rmod/__/lheb mar 'dril dang 'khyur mos bsdoms/__/lcags bsregs bye mar rngod sogs so/__/zhes pas mtshon nyi tshe'i dmyal ba rigs bsam gyis mi khyab pa'o/__/yi dwags la'ang /__byings gnas dang /__kha 'thor ba gnyis/__byings gnas la'ang /__phyi'i sgrib pa can/__nang gi sgrib pa can/__sgrib pa can gyi sgrib pa can no/__/dud 'gro la'ang /__bying gnas dang /__kha 'thor ba gnyis so/__/gnyis pa 'gyur pa'i sdug bsngal bsam pa la/__mi dang /__lha ma yin dang /__khams 'og ma'i lha rnams kyi sdug bsngal bsam pa'o/__/gsum pa khyab pa 'du byed kyi sdug bsngal bsam pa ni/__khams gong ma'i lha rnams kyi sdug bsngal bsam pa'o/__/gnyis pa thun mong ma yin pa'i sngon 'gro la/__/lam log pa mu stegs byed las khyad par bya ba skyabs 'gro/__/dman pa nyan rang las khyad par du bya ba sems bskyed/__/'gal rkyen sdig sgrib sbyong bar byed pa rdo rje sems dpa'i bsgom bzlas/__/mthun rkyen tshogs rdzogs cing byin rlabs myur du 'jug par byed pa bla ma'i rnal 'byor dang /__bzhi las/__dang po la'ang gang gis skyabs su 'gro ba'i rgyu/__/gang la skyabs su 'gro ba'i yul/__/ji ltar skyabs su 'gro ba'i tshul/__/de ltar skyabs su song ba'i phan yon/__/phan yon de ldan gyi bslab bya ste/__/rgyu 1yul 2tshul dang 3phan yon 4dang /__/bslab bya rnam pa lnga yis bsdus/__/zhes so/__/de la rgyu ni 'jig pa/__dad pa/__snying rje gsum mo/__/dad pa la'ang /__dwangs 'dod yid ches gsum mo/__/yul ni/__bla ma dang dkon mchog gsum mo/__/tshul ni/__bla ma la 'dren pa/__sangs rgyas la ston pa/__chos la lam/__dge 'dun la lam sgrub pa'i zla grogs kyi tshul du byang chub ma thob bar skyabs su 'gro ba'o/__/phan yon ni/__gnas skabs dang /__mthar thug go__/bslab bya la/__spang bya gsum/__/bslab bya gsum/__cha mthun dang bcas pa'o/__/gnyis pa sems bskyed la gsum ste/__/gzhan la phan par 'dod pa'i byams pa bsgom pa/__/gzhan gyi sdug bsngal bsal 'dod snying rje bsgom pa/__/gzhan phyir sangs rgyas 'dod pa'i byang sems bsgom pa'o/__/byams pa bsgom pa la'ang /__/dang por skye sla ba ma dang /__/bar du skye bar dka' ba dgra dang /__/tha mar sems can kun la byams pa bsgom pa'o/__/de re re la'ang /__mar shes pa dang /__drin dran pa/__drin lan du byams pa bsgom pa'o/__/byams pa bsgom pa dngos la'ang /__'dun pa/__sems bskyed/__smon lam/__gsol 'debs dang 'brel ba bzhi'o/__/snying rje bsgom pa la'ang sa bcad sngar bzhin sbyar ro/__/byang chub kyi sems bsgom pa la'ang /__kun rdzob dang /__don dam gyi byang sems bsgom pa gnyis/__kun rdzob byang sems bsgom pa la/__smon pa dang 'jug pa'i byang sems gnyis/__'jug pa byang sems la/__bdag gzhan mnyam pa bsgom pa/__brje ba bsgom pa/__de dag gi spyod pa la bslab pa ste gsum/__de dag gi spyod pa la bslab pa la'ang gsum ste/__rgyal sras kyi spyod pa spyi la bslab pa/__rang smin byed phar phyin drug dang /__gzhan smin byed bsdu dngos bzhi la bslab pa'o/__/don dam byang sems bsgom pa la'ang gsum ste/__zhi gnas dang /__lhag mthong dang /__zung 'jug tu bsgom pa'o/__/'di yan gyi rnam bzhag rgyas pa ni snang gsum mdzes rgyan sogs las shes par bya'o/__/gsum pa rdo rje sems dpa'i bsgom bzlas la gsum ste/__lha bsgom pa/__sngags bzla ba/__bshags sdom bya ba'o/__/de yang spyir bshags pa la stobs bzhi ste/__rten gyi stobs rdor sems yab yum/__rnam par 'gyod sems sun 'byin pa'i stobs/__gnyen po kun tu spyod pa'i sdom sems stobs/__nyes pa sor chud dag nges snyam pa pa'i stobs so/__/bzhi pa bla ma'i rnal 'byor maN+Dal dang bcas pa la gnyis te/__bla ma'i rnal 'byor bsgom dgos pa'i rgyu mtshan dang /__ji ltar bsgom pa'i tshul lo/__/ji ltar bsgom pa'i tshul la'ang /__spyir khrom tshogs su bsgom pa/__tho brtsegs su bsgom pa/__kun 'dus nor bu lugs su bsgom pa ste gsum las/__'dir kun 'dus nor bu lugs su bsgom pa la'ang bzhi ste/__sbyor ba tshogs zhing gsal btab pa/__dngos gzhi tshogs rdzogs pa'i phyir maN+Dal 'bul ba/__byin rlabs 'jug pa'i phyir gsol ba gdab pa/__rjes dbang blangs shing de kho na nyid la mnyam par gzhag pa'o/__/spyi don gnyis pa dngos gzhi la gnyis te/__mnyam par gzhag pa'i rnal 'byor dang /__mnyam gzhag las langs pa'i rnal 'byor ro/__/dang po la'ang gsum ste/__rten bskyed pa'i rim pa dang /__brten pa rdzogs pa'i rim pa lam gyi yan lag 'pho ba'i rnal 'byor ro/__/dang po rten bskyed pa'i rim pa la gnyis te/__/bya ba can gyi bskyed rim dang /__/byed pa can gyi bskyed rim mo/__/dang po bya ba can gyi bskyed rim la'ang bsnyen sgrub yan lag gzhi ste/__dam tshig pa bskyed pa bsnyen pa'i yan lag__/sku gsung thugs byin gyis brlabs pa nye bar sgrub pa'i yan lag__/ye shes pa spyan drangs shing bstim pa bsgrub pa'i yan lag__/dbang bskur zhing rigs kyi bdag pos rgyas 'debs pa sgrub pa chen po'i yan lag go__/dam tshig pa bskyed pa bsnyen pa'i yan lag la'ang gsum ste/__rgyas par mngon byang lnga stong ba nyid la bskyed/__bdag pad zla la/__gsung yig 'bru la/__thugs phyag mtshan la/__sku yongs rdzogs la/__byang chub pa'o/__/mchan/__'bring sa bon spro bsdu las bskyed pa/__bsdus pa skad cig dran rdzogs su bskyed pa'o/__/gnyis pa byed pa can gyi bskyed rim ni sems 'dzin gyi rim pa ste/__de la'ang /__nga rgyal la sems 'dzin pa dang /__/rnam pa la sems 'dzin pa gnyis/__/rnam pa la sems 'dzin pa la'ang /__/rnam pa spyi la sems 'dzin pa dang /__/bye brag la sems 'dzin pa gnyis/__/bye brag la sems 'dzin pa la'ang /__/rgyan med sems 'dzin pa dang /__rgyan can la sems 'dzin pa gnyis so/__/zhar byung bzlas pa'i rnal 'byor la gsum ste/__sngags phreng gsal gdab pa 'od zer spro bsdu la bslab pa/__grags stong dbyer med kyi ngang nas bzlas pa bya'o/__/gnyis pa brten pa rdzogs pa'i rim pa la gnyis te/__/sngon 'gro mtshan bcas kyi rdzogs rim dang /__/dngos gzhi mtshan med kyi rdzogs rim mo/__/dang po la'ang gnyis te/__sngon 'gro dang /__dngos gzhi'o/__/dang po la'ang lus kyi gnad chos bdun 'ching ba dang /__dmigs pa'i gnad stong par gsal ba'o/__/dngos gzhi ni 'bru gsum rdo rje'i bzlas pa ste/__/de la'ang rags pa yig 'bru la bslab pa/__/phra ba kha dog la bslab pa/__/shin tu phra ba sgra la bslab pa'o/__/gnyis pa mtshan med kyi rdzogs rim phyag rgya chen po'i ye shes la bslab pa la bzhi ste/__lus kyi gnad 'ching ba/__sems kyi gzhag thabs bstan pa/__de las skyes pa'i nyams ngos bzung ba/__rjes ngo sprod kyis nges shes bskyed pa'o/__/dang po ni/__lus gnad rnam snang chos bdun no/__/gnyis pa gzhag thabs la gsum ste/__/dang po sgrim pa la mkhas pa ral skor mkhan g.yul du zhugs pa lta bu/__/bar du klod pa la mkhas pa glang rdzi mkhas pas glang po che skyong ba lta bu/__/tha ma gtong ba la mkhas pa rdzing thog la bya 'phur ba'i dpe la bslab pa'o/__/gsum pa nyams ngos bzung ba la lnga ste/__/nyams dang po ri gzar gyi 'babs chu g.yo ba lta bu/__/gnyis pa rong thob pa khung dog mo'i chu lta bu/__/gsum pa lung pa phu goms pa gsum gyi chu lta bu/__/bzhi pa mtsho rlabs brtan pa dang bcas pa lta bu/__/lnga pa mtsho mthar phyin pa rlabs kyis ma bskyod pa lta bu'o/__/bzhi pa ngo sprod pa'i tshul la bzhi ste/__/gzhi ma bcos gnyug ma'i lta ba/__lam spro bsdu med pa zhi lhag zung 'jug gi bsgom pa/__klod pa rang grol gyi bsam gtan ma yengs pa/__/dus gsum sangs rgyas thams cad kyi lam ste/__/lta bsgom spyod 'bras bzhis bsdus pa'o/__/gsum pa lam gyi yan lag 'pho ba la gnyis te/__'pho ba'i rnal 'byor dngos dang /__/ma theb na bar do lam du khyer ba'i tshul lo/__/dang po la gnyis te sbyang ba dang /__/las la sbyar ba'o/__/dang po sbyang ba la'ang gnyis te/__sbyong ba dngos dang /__ma grub na spog pa'i dmigs pa'o/__/dang po la'ang bzhi ste/__gang nas 'pho ba'i lam rtswa gsal gdab pa/__/gang du 'pho ba'i yul gsal gdab pa/__bla ma/___gang 'pho ba'i rlung sems kyi thig le gsal gdab pa/__/ji ltar 'pho ba'i dmigs pa'i sbyor dngos rjes gsum rten goms pa la bslab pa'o/__/de la'ang 'du shes gsum ste/__rtsa dbu ma lam gyi 'du shes/__/rang nyid lam der 'gro ba'i 'du shes/__/bla ma'i thugs dkar 'pho ba'i 'du shes so/__/gnyis pa las la sbyar ba la gnyis te/__/'chi ba rim gyis pa la rim gyis dang /__/gcig car ba la btsan thabs su las la sbyar ba'o/__/dang po la'ang gsum ste/__/sbyor ba zhen pa spong ba/__/dngos gzhi dmigs pa gsal ba/__/rjes phyag rgya chen po'i ye shes kyi ngang du mnyam par gzhag pa'o/__/gnyis pa bar do 'od gsal gyi rnal 'byor la gnyis te/__sbyang ba'i tshul dang /__las la sbyar ba'i tshul lo/__/don gnyis pa mnyam gzhag las langs pa'i rnal 'byor la gnyis te/__khyad par gyi rnal 'byor drug dang /__thun mong /__khyer so gsum mo/__/dang po ni/__thun mtshams spyod lam gyi rnal 'byor/__/bza' ba zas kyi rnal 'byor/__/bgo ba gos kyi rnal 'byor/__/nyal ba gnyid kyi rnal 'byor/__/rmi lam sprul bsgyur gyi rnal 'byor/__/tho rangs ldang ba'i rnal 'byor ro/__/gnyis pa ni snang ba sku'i khyer so/__/grags pa gsung gi khyer so/__/dran rtogs thugs kyi khyer so rnams so/__/de rnams las gnyid kyi rnal 'byor la gnyis te/__mtshan bcas dang /__mtshan med gnyis so/__/de las skyes pa'i 'od gsal la'ang /__/nyams kyi 'od gsal dang /__/rtogs pa'i 'od gsal lo/__/rmi lam gyi rnal 'byor la'ang bzhi ste/__bzung ba dang /__sbyang ba dang /__spel ba dang /__sprul bsgyur gyi rnal 'byor ro/__/ldang ba'i rnal 'byor la'ang gnyis te/__/mtshan bcas kyi ngang nas nyal ba'i ldang lugs dang /__/mtshan med kyi ngang nas nyal ba'i ldang lugs so/__/gsum pa rjes ni/__bsngo ba dang smon lam zung du 'brel ba'o/__/spyi don gsum pa lam mthar phyin pa'i 'bras bu la gnyis te/__/gnas skabs kyi 'bras bu dang /__/mthar thug gi 'bras bu'o/__/de rnams phal cher thams cad kyang /__re re'ang mdor bstan rgyas bshad don bsdus gsum/__zhes pas dmigs rkang re re bzhin du sa bcad kyi sgo nas mdor bstan pa/__/thos bsam gyis sgro 'dogs gcod pa'i tshul gyis rgyas par bshad pa dpyad don nyams su len pa'i tshul gyis don bsdu ba'o//__// ji skad bshad pa rnams slar yang tshigs su bcad pas mdor bsdu na/__bod kyi grub chen tshem bu pas/__/bkral ba'i 'phags mchog lam rim la/__/lo rgyus dang ni gdams pa gnyis/__/phyi ma'ang gzhi lam 'bras gsum las/__/gzhi ni sems nyid 'od gsal ba/__/lam la sngon 'gro dngos gzhi rjes/__/sngon 'gro thun mong khyad par gnyis/__/dngos gzhi mnyam gzhag rjes thob ste/__/mnyam gzhag bskyed rdzogs bar do gsum/__/rjes thob khyad par thun mong gnyis/__/khyad par spyod lam zas gos dang /__/gnyid dang rmi lam ldang ba'o/__/thun mong khyer so gsum yin te/__/rjes ni bsngo smon zung du 'brel/__/'bras bu mchog dang thun mong ngo /__/zhes pa'ang dge slong d+harma b+ha dra'i ched du many+dzu g+ho Shas bris pa'o//__//dge legs 'phel lo//__//